Rikunarita-ORG/Wikinium huggingface dataset:
# J-pop

J-pop| Καταγωγή | Ποπ, synthpop, νιου γουέιβ, eurobeat, ροκ μουσική |
| Τόπος γέννησης | Στα τέλη της δεκαετίας του '80 - αρχές '90 στην Ιαπωνία |
| Μουσικά όργανα | Φωνητικά, ηλεκτρική κιθάρα, μπάσο, ντραμ μηχανή, sampler, συνθεσάιζερ |
| Συναφή είδη | K-pop |
| Είδη |
| J-rock |
| * π
* σ
* ε
 |

Η **J-pop** (προφέρεται *τζει ποπ*, σύντμηση από τη φράση «Japanese pop», ιαπ: J-POP) είναι είδος της ιαπωνικής μουσικής.

Artis:

Semua

J-pop
## Ιστορία

Ο όρος «J-POP» χρησιμοποιήθηκε για πρώτη φορά το 1988 από τους Χιντεο Σαιτο, που ήταν τότε διευθυντής του ραδιοφωνικού σταθμού «J-WAVE».

## Γκαλερί

* Momoiro Clover Z
* AKB48
* Morning Musume
* Berryz Kobo
* Perfume
* SKE48

## Βλέπε επίσης

* K-pop

## Παραπομπές

## Εξωτερικοί σύνδεσμοι
# Συνθέτης

Ο **συνθέτης** είναι πρόσωπο που γράφει μουσική για διάφορα όργανα και φωνές, καθώς και για διάφορους συνδυασμούς οργάνων. Βασίζεται σε μουσικό υλικό (κατά κανόνα δικής του εμπνεύσεως) το οποίο επεξεργάζεται και αναπτύσσει, διαμορφώνοντας ή ακολουθώντας κάποια μουσική φόρμα.

Ο όρος αναφέρεται ιδιαίτερα σε κάποιον που γράφει τη μουσική επιτρέποντας κατά συνέπεια σε άλλους να την εκτελέσουν. Αυτό διακρίνει το συνθέτη από έναν μουσικό που παίζει ένα μουσικό όργανο. Το επίπεδο διάκρισης μεταξύ των συνθετών και άλλων μουσικών ποικίλλει, καθώς έχει διαφορές σε ζητήματα όπως τα πνευματικά δικαιώματα και ο σεβασμός που δίνεται στις ερμηνείες ενός κομματιού μουσικής. Καθώς αναπτυσσόταν η κλασική μουσική στην Ευρώπη, η λειτουργία της σύνθεσης της μουσικής δεν είχε αρχικά καμία μεγαλύτερη σημασία από τη λειτουργία της εκτέλεσης της μουσικής. Με την πάροδο του χρόνου η σύνθεση αλλιώς η γραπτή σημείωση του συνθέτη έρχεται να αντιμετωπιστεί ως ακριβείς οδηγίες από τις οποίες οι εκτελεστές δεν πρέπει να παρεκκλίνουν χωρίς λόγο. Οι εκτελεστές, εντούτοις, παίζουν τη μουσική και την ερμηνεύουν με έναν ιδιαίτερο, ο καθένας, τρόπο. Στη δημοφιλή και λαϊκή μουσική, ο συνθέτης καλείται χαρακτηριστικά "*τραγουδοποιός*" (δεδομένου ότι η μουσική λαμβάνει συνήθως τη μορφή ενός τραγουδιού).
Ωστόσο, συχνά οι δύο αυτοί όροι εναλλάσσονται.

Μερικοί Έλληνες συνθέτες είναι οι: Σταύρος Ξαρχάκος, Μάνος Χατζιδάκις, Μίκης Θεοδωράκης, Αντώνης Μιτζέλος, Αντώνης Βαρδής, Θάνος Μικρούτσικος, και πολλοί άλλοι ακόμα.

## Εξωτερικοί σύνδεσμοι

 Αρχειοθετήθηκε 2021-01-24 στο Wayback Machine.
# Τουρ

| Τουρ |
| --- |
|  |
|

|  |  |
| --- | --- |
|  Σημαία |  Έμβλημα |

 |
| Τουρ
47°23′34″N 0°41′18″E |
|  |
| Χώρα | Γαλλία |
| Διοικητική υπαγωγή | Εντρ-ε-Λουάρ |
| Διοίκηση |
|  • mayor of Tours | Emmanuel Denis (από 2020) |
| Έκταση | 34,67 km² |
| Υψόμετρο | 56 μέτρα, 44 μέτρα, 109 μέτρα και 70 μέτρα |
| Πληθυσμός | 139.259 (1  Ιανουαρίου 2023) |
| Ταχ. κωδ. | 37000, 37100 και 37200 |
| Τηλ. κωδ. | 247 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Τουρ** (γαλλικά: *Tours*‎‎) είναι πόλη της κεντροδυτικής Γαλλίας στον νομό Εντρ-ε-Λουάρ και μεγαλύτερη πόλη της Ρεζιόν Σαντρ.

Η Τουρ είναι κέντρο μιας αστικής μονάδας που απαριθμούσε 307.054 κατοίκους το 2008. Η Τουρ που έχει κατηγοριοποιηθεί ως Ville d'Art et d'Histoire (ελ:Πόλη της Τέχνης και της Ιστορίας), διασχίζεται από το ποτάμι του Λίγηρα, που έχει κατηγοριοποιηθεί ως Μνημείο Παγκόσμιας Κληρονομιάς από την UNESCO και έχει δεχτεί το μεγάλο βραβείο του εθνικού ανθισμού (2000, 2003 και 2006).

## Γεωγραφία

### Τοποθεσία

Τοπογραφία της Τουρ
Η πόλη βρίσκεται στον βραχίονα της γης που χωρίζει τους ποταμούς Λίγηρα και Σερ, ανάντη της συμβολής αυτών των δύο ποταμών, σε ένα σημείο όπου το πέρασμά τους φαίνεται σήμερα άνετο. Απλώνεται στον βορρά στο πλάτωμα του Αγίου Συμφοριανού όπου βρίσκεται το υψηλότερο μέρος της πόλης και στον νότο στο πλάτωμα του Γκρανμόν.

### Κλίμα

Το κλίμα της Τουρ είναι εύκρατο κλίνοντας προς το ωκεάνειο.

## Αδελφοποιήσεις

Η Τουρ είναι αδελφοποιημένη με 9 ξένες πόλεις:

* Μίλχαϊμ αν ντερ Ρουρ, Γερμανία, 1962, 170.000 κάτοικοι
* Σεγόβια, Ισπανία, 1972, 56.000 κάτοικοι
* Πάρμα, Ιταλία, 1976 176.000 κάτοικοι
* Λουογιάνγκ, Λαϊκή Δημοκρατία της Κίνας, 1982, 6.383.900 κάτοικοι
* Σπρίνγκφιλντ (Μισούρι), Ηνωμένες Πολιτείες Αμερικής, 1984, 151.000 κάτοικοι
* Τρουά-Ριβιέρ, Καναδάς, 1987, 137.000 κάτοικοι
* Τακαμάτσου, Ιαπωνία, 1988, 426.000 κάτοικοι
* Μπρασόβ, Ρουμανία, 1990, 329.000 κάτοικοι
* Μινεάπολη, Ηνωμένες Πολιτείες Αμερικής, 1991, 373.000 κάτοικοι

Έχει επίσης υπογράψει σύμφωνο συνεργασίας με τις:

* Σαράτοφ, Ρωσία, 2003, 836.100 κάτοικοι
* Σομπάτελι, Ουγγαρία, 2003, 80.000 κάτοικοι
* Σετάτ, Μαρόκο, 2002, 116.570 κάτοικοι
* Μαρακές, Μαρόκο, 2003, 1.600.000 κάτοικοι

## Παραπομπές
# Ένταξη της Μολδαβίας στην Ευρωπαϊκή Ένωση

**Ένταξη της Μολδαβίας στην Ευρωπαϊκή Ένωση** |  |
|  |  |
|  Ευρωπαϊκή Ένωση |  Μολδαβία |

Η ένταξη της Μολδαβίας στην Ευρωπαϊκή Ένωση (ΕΕ) βρίσκεται στην τρέχουσα ατζέντα για τη μελλοντική διεύρυνση της ΕΕ.

Μετά από αίτηση της Μολδαβίας τον Μάρτιο του 2022, η Μολδαβία έλαβε επίσημα καθεστώς υποψήφιας χώρας από την ΕΕ στις 22 Ιουνίου 2022.

Στις 14 Δεκεμβρίου 2023, το Ευρωπαϊκό Συμβούλιο αποφάσισε να ανοίξει ενταξιακές διαπραγματεύσεις με τη Μολδαβία. Οι ενταξιακές διαπραγματεύσεις ξεκίνησαν επίσημα στις 25 Ιουνίου 2024, ταυτόχρονα με εκείνες της Ουκρανίας. Η Μολδαβία έθεσε ως στόχο την ένταξή της στην ΕΕ το 2028.

Η Μολδαβία είναι μία από τις εννέα σημερινές υποψήφιες χώρες για ένταξη στην ΕΕ, μαζί με την Αλβανία, τη Βοσνία και Ερζεγοβίνη, τη Γεωργία, το Μαυροβούνιο, τη Βόρεια Μακεδονία, τη Σερβία, την Τουρκία και την Ουκρανία.

## Παραπομπές
# Ποδηλασία

Ποδηλασία|  |
| Άθλημα | Ποδηλασία |
| Επίσημος Ιστότοπος | Η επίσημη σελίδα της ΕΟΠ |

Η **ποδηλασία** είναι η χρήση του ποδηλάτου για μεταφορά, ψυχαγωγία και άσκηση, που είναι ιδιαίτερα διαδεδομένη σε όλον τον κόσμο. Επίσης, με τον όρο ποδηλασία εννοείται και η κίνηση με ανθρώπινη δύναμη κάθε μορφής τρίκυκλων, τετράκυκλων, μονόκυκλων ή άλλων οχημάτων.

## Αγωνιστική ποδηλασία

Η αγωνιστική ποδηλασία περιλαμβάνει αρκετά αγωνίσματα, αρκετά εκ των οποίων είναι ή υπήρξαν αγωνίσματα των Ολυμπιακών Αγώνων. Η αγωνιστική ποδηλασία διαιρείται επίσημα σε:

* Ποδηλασία Δρόμου, πολύ απαιτητικό, επίπονο και δύσκολο άθλημα (Αγώνες ανοιχτής οδού και ομαδική χρονομέτρηση).
* Ποδηλασία Πίστας (Ταχύτητα, Χρονομέτρηση, Καταδίωξη, Αγώνας Πόντων, Μάντισον, Σκρατς κ.α.)
* Ορεινή Ποδηλασία (Κρος Κάντρυ, Μαραθώνιοι, downhill, enduro, xc, trail)
* ΒΜΧ (Αγωνιστικό και Ελεύθερου Στυλ)
* Συκλοκρός (CX)
* Τράιαλ
* Καλλιτεχνική Ποδηλασία
* Ποδηλασία Α.Μ.Ε.Α.

Τον έλεγχο του αθλήματος έχει η Παγκόσμια Ένωση Ποδηλασίας (UCI), που έχει ως μέλη τις Εθνικές Ομοσπονδίες Ποδηλασίας, 180 περίπου χωρών. Υπάρχουν επίσης και Ηπειρωτικές συνομοσπονδίες, που δρουν στα αντίστοιχα γεωγραφικά όρια των ηπείρων και διοργανώνουν αντίστοιχα πρωταθλήματα.

## Η ποδηλασία στην Ελλάδα

Στην Ελλάδα, η ποδηλασία ξεκίνησε στα τέλη του 19ου αιώνα. Μάλιστα, στους πρώτους σύγχρονους Ολυμπιακούς Αγώνες το 1896, η Ελλάδα κατέκτησε μεταξύ άλλων και χρυσό μετάλλιο στην Ποδηλασία Δρόμου, με τον Αριστείδη Κωνσταντινίδη.

Σημαντικότερος, σύγχρονος Έλληνας ποδηλάτης είναι ο Κανέλλος Κανελλόπουλος. Επίσης, μεγάλος ποδηλάτης, ο οποίος υπήρξε και αναμορφωτής του αθλήματος στην Ελλάδα, ήταν ο Ηλίας Κελεσίδης,. Στην σύγχρονη εποχή, οι σημαντικότεροι Έλληνες αθλητές της Ποδηλασίας είναι οι Λάμπρος Βασιλόπουλος Γιώργος Χειμωνέτος, Δημήτρης Γεωργαλάς, Βασίλης Αναστόπουλος, Χρήστος Βολικάκης, Γιάννης Ταμουρίδης, Περικλής Ηλίας, Πολυχρόνης Τζωρτζάκης, Γιώργος Μπούγλας, Χάρης Καστραντάς κλπ.

Στην Ελλάδα, υπεύθυνη για την οργάνωση και διάδοση του αθλήματος είναι η Ελληνική Ομοσπονδία Ποδηλασίας (Ε.Ο.Π.) Ιδρύθηκε το 1973 και έχει ως έμβλημα ποδηλάτη με ποδήλατο δρόμου, με φόντο την Ελληνική Σημαία. Έδρα της είναι το Ολυμπιακό Ποδηλατοδρόμιο, που περιλαμβάνεται στο αθλητικό συγκρότημα του Ολυμπιακό Αθλητικό Κέντρο Αθηνών «Σπύρος Λούης» (Ο.Α.Κ.Α.)

Το άθλημα καλλιεργείται σήμερα επίσημα από 100 περίπου σωματεία στη χώρα.

## Παραπομπές

## Εξωτερικοί σύνδεσμοι

* Οδηγός αγοράς ποδηλάτου
* Τα πάντα για το ποδήλατο